
			Kėdainių rajono savivaldybės administracijos				veiklos valdymo gerinimo proceso aprašo

KĖDAINIŲ RAJONO SAVIVALDYBĖS ADMINISTRACIJOS DARBUOTOJŲ VEIKLOS SĄRAŠO PILDYMO INSTRUKCIJA


Prašome skirti laiko ir užpildyti detalios darbuotojų[footnoteRef:1] veiklų (darbų) sąrašo analizės[footnoteRef:2] anketą už ________ (įrašyti veiklos sąrašo iniciatoriui metus, už kuriuos pildoma informacija) finansinius metus, skirtą šios Kėdainių rajono savivaldybės administracijos veiklos tobulinimui.  [1:  Darbuotojai: visų grandžių vadovai bei darbuotojai (įskaitant valstybės tarnautojus) priklausantys ir nepriklausantys Kėdainių rajono savivaldybės administracijos padaliniams.]  [2:  Naudojamas įrankis „Darbuotojo veiklų (darbų) sąrašo forma“ (atskirai prisegtas dokumentas).] 

Darbuotojo veiklų (darbų) sąrašo pildymo uždaviniai:
1. Darbo funkcijų, veiklų, darbo užduočių, jų apimčių, vykdymo trukmės, efektyvumo į(si)vertinimas.
2. Nustatyti, kokioms veikloms, darbo užduotims skiriama daugiausiai darbo laiko, ar jis naudojamas efektyviai, (ne)dirbami viršvalandžiai.
3. Nustatyti, kiek darbo laiko užima neplanuotos, pareigybių aprašyme nenustatytos darbuotojo funkcijos, veiklos ir darbo užduotys.
4. Įvertinti personalo valdymo, kompetencijų panaudojimo efektyvumą.
Veiklų sąrašų analizės pagrindinė nauda – nustatytos organizacijos veiklos tobulinimo galimybės (dėl šios priežasties skirkite didesnį dėmesį „K“ stulpelio pildymui). 
Prieš darbuotojo veiklų (darbų) sąrašo pildymą atidžiai perskaitykite šiame dokumente toliau pateiktą informaciją. Pildant veiklų anketą svarbu surašyti visas realiai atliekamas užduotis (darbus).
SVARBU:
            I. Darbuotojo veiklų (darbų) sąrašą pildo visi darbuotojai. Kiekvienas asmuo darbuotojo veiklų
(darbų) sąrašą pildo pats už save. Pildymas neturėtų užtrukti daugiau nei 8 h.
II. Veiklų (darbų) sąraše pildomi laukai, esantys baltame fone:
1. V. PAVARDĖ; PAREIGOS. Įrašykite savo vardą, pavardę bei pareigybių pavadinimą, kurioms bus ruošiamas veiklos aprašymas.
2. PADALINYS. Įrašykite padalinio (departamento, skyriaus), kuriame dirbate, pavadinimą arba jei nepriklausote jokiam padaliniui – įrašykite „Be padalinio“.
3. VADOVAS. Tiesioginio vadovo pareigų pavadinimas, v., pavardė.
4. DATA. Darbuotojo veiklų (darbų) sąrašo pildymo data.
5. VEIKLOS APRAŠYMAS. Sąrašas turi būti papildytas kitomis Jūsų veiklomis. Pažymėtina, kad:
a) Veikla/darbo užduotis gali susidėti ir smulkesnių veiksmų. 
b) Veikla/darbo užduotis turi apibrėžtą pradžią, pabaigą bei pasiektą rezultatą. 
c) Veiklą/darbo užduotį turi būti galima išmatuoti. 
d) Turi būti pateiktas visas vykdomų veiklų (darbo) užduočių sąrašas. Įtraukite su priskirtų funkcijų įgyvendinimu susijusias veiklas, projektines veiklas, veiklas pagal priskirtų strateginių tikslų įgyvendinimą, planavimą ir atsiskaitymą, dalyvavimą vidiniuose susirinkimuose, kitų institucijų susitikimuose ir pan. 
Galimos (rekomenduotinos) pildymo praktikos:
- Kadangi reikia atlikti apibendrintus įvertinimus už tipinį laikotarpį, siekiantį metus, dėl šios priežasties darbuotojo veiklų (darbų) sąrašą galima pradėti pildyti nuo rutininių dažnai vykdomų veiklų, įvertinant praeities duomenis ir darbo patirtį Kėdainių rajono savivaldybės administracijoje. Toliau galima apgalvoti ir pereiti prie veiklų, kurias tenka atlikti retesniu periodiškumu (pavyzdžiui, mėnesio, ketvirčio, pusmečio bei metiniu periodu). Jeigu Kėdainių rajono savivaldybės administracijoje dirbama trumpiau nei metus, tokiu atveju stenkitės įvertinti dirbtą laikotarpį ir prognozuoti retesnio periodiškumo darbus, jeigu tikėtina, kad juos reikės atlikti artimiausiais metais. Tuo atveju, jeigu būsimasis vienerių metų laikotarpis Jūsų darbe reikšmingai skirsis nuo praeitų metų (pavyzdžiui, dėl karjeros ar kitų aplinkybių sąlygotų reikšmingų pokyčių veiklose), tuomet galite veiklų sąraše pildant praeitais metais atliktas veiklas papildomai komentarams skirtame stulpelyje „K“ pažymėkite prognozes, kaip keisis Jūsų atliktos veiklos (jų trukmė, periodiškumas, dažnumas; galbūt bus nevykdoma dalis veiklų; galbūt prisidės naujų veiklų ar pan.). 
- Veiklų skaičius paprastai siekia apie 25−30.
- Vadovautis ilgalaikiais ir trumpalaikiais visos savivaldybės, padalinių, tiesioginių vadovų ir savo tikslais, uždaviniais, rodikliais.
- Vadovautis Kėdainių rajono savivaldybės administracijoje nustatytais procesais. 
- Pasinaudoti informacinių sistemų (pvz., specifinės Jūsų organizacijoje naudojamos IT sistemos, „Outlook“, ar kt.) duomenimis (pavyzdžiui, veiklai galite patikrinti apytikrį atliktų veiklos vienetų kiekį per dieną (ar kitą laikotarpį) ir apytikriai išmatuoti savo darbo laiką ties vidutiniu veiklos atlikimu).
- Darbuotojai turėtų pildyti veiklų sąrašus savarankiškai ir taip, kaip jiems atrodo geriausia.
- Nerekomenduotina pareiginių nuostatų veiklų kopijuoti į veiklų (darbų) sąrašą, kadangi neretu atveju pareiginių nuostatų informacija gali neatspindėti visų faktiškai vykdomų veiklų.
- Yra veiklos, kurių tikslus įvertinimas pagal laiko trukmę, apimtį ir periodiškumą yra sudėtingas, tokiu atveju tinka apytikslis įvertinimas, paremtas nuomone ir nuojauta.
- Atostogų ir laisvų dienų nenurodykite.
- Rekomenduotina įrašyti veiklą / veiklų grupę „Darbo vietos paruošimas, pasirengimas darbui, darbo vietos sutvarkymas bei trumpos pertraukos dienoje – laikas nedirbant (pvz., poilsio pertraukėlės nuo darbo kompiuteriu, kavos / arbatos / užkandžių pertraukėlės, neformalus bendravimas su kolegomis ar pan.)“
6. MATAVIMO VIENETAS. Įrašykite, kokiu matavimo vienetu galima išmatuoti veiklos (darbo) užduoties rezultatą, o veiklos atlikimo metodus, jei juos nurodote (pvz., ataskaitos, telefono skambučiai, atsakymai el. paštu, raštų rengimas ir pan.), siekite su konkrečia paslauga, užduotimi, procesu ar funkcija, nerašykite abstrakčiai. Galite atskirti vertės nekuriančias veiklas į atskirą eilutę ir pakomentuoti, kad tai yra sritis tobulinimui.
7. PERIODAS. Pasirinkite, kokiu periodiškumu atliekate veiklą (darbo) užduotį (kas dieną, kas savaitę, kasmet ir pan.).
8. APIMTIS. Įrašykite, kiek kartų buvo atlikta konkreti veikla (darbo), užduotis per laikotarpį, nurodytą skiltyje „Periodas“.
9. ĮVERTINTA TRUKMĖ. Įrašykite, per kiek laiko (minutėmis) vidutiniškai atliekate konkrečią veiklą (darbo), užduotį (jos vienetą).
10. KOKIA VEDAMA SUSIJUSI DOKUMENTACIJA, KOKIOS INFORMACINĖS SISTEMOS NAUDOJAMOS ŠIOJE VEIKLOJE? Nurodykite, jei atliekant veiklą (darbo) užduotį, pildote, rengiate kokią nors dokumentaciją (įrašykite dokumento, registro, informacinės sistemos ir pan. pavadinimą).
11. IŠVARDINKITE PROBLEMAS, KOMENTARUS BEI PASIŪLYMUS ŠIAI VEIKLAI PAGERINTI „K“ stulpelyje. Pažymimi Jūsų siūlomi galimi veiklos tobulinimo būdai. Pasistenkite pateikti šią prašomą informaciją, ji bene svarbiausia iš visų.
12. Pakomentuokite, kaip veikla prisideda prie Kėdainių r. sav. strateginių tikslų įgyvendinimo „L“ stulpelyje“. 
13. [bookmark: _GoBack]Veiklai skirkite balą (5 balų skalėje) pagal reikšmingumą Kėdainių r. sav. strateginių tikslų įgyvendinimui (kur 1 – visai nereikšminga, 5 – itin reikšmingai) „M“ stulpelyje.
14. Užpildę veiklų (darbų) sąrašą ir saugojant pastarąjį dokumentą, pakeiskite dokumento pavadinimą, papildomai nurodydami vardo pirmą raidę, pavardę, padalinį.

